రామాలయం లేని గ్రామం దాదాపు కనిపించదు. అలాగే హనుమంతుడు లేని రామాలయమూ కనిపించదు. ఎక్కడ రామ నామం వినిపిస్తుందో అక్కడ హనుమంతుడు ఉంటాడనీ, హనుమంతుడిని ప్రసన్నం చేసుకోవాలనుకునేవారు ముందుగా రామచంద్రుడి భక్తులై వుండాలని ఆధ్యాత్మిక గ్రంథాలు చెబుతున్నాయి. తనని పూజిస్తే మురిసిపోయే హనుమంతుడు .. రామచంద్రుడిని కీర్తిస్తే పరవశించి పోతాడు. అందుకే రాముడితో కలిపి హనుమంతుడిని సేవించడం విశేషమైన ఫలితాన్ని ఇస్తుందని అంటారు.
హనుమంతుడికి మంగళవారం .. శనివారం అంటే ఎంతో ఇష్టం. అందువలన ఆ రోజుల్లో ఆయనకి ప్రదక్షిణలు చేయాలి. సిందూర అభిషేకం .. ఆకుపూజ చేయించాలి. వడలు .. తీపి అప్పాలు నైవేద్యంగా సమర్పించాలి. 'హనుమజ్జయంతి' రోజున ఇలా చేయడం మరింత విశేషమైనదనేది మహర్షుల మాట. ఈ రోజున 'సుందరకాండ' పారాయణం .. 'హనుమాన్ చాలీసా' చదువుకోవడం .. నామ సంకీర్తనం చేయడం వలన, హనుమంతుడు ప్రీతి చెందుతాడు. ఆయురారోగ్యాలు .. సిరి సంపదలను అనుగ్రహిస్తాడు.
ramalayam laeni graamam daadaapu kanipinchadu. alaage hanumantudu laeni ramalayamuu kanipinchadu. ekkada raama naamam vinipistundo akkada hanumantudu untaadanee, hanumantudini prasannam chesukovalanukunevaru mundugaa ramachandrudi bhaktulai vundaalani aadhyaatmika grandhaalu chebutunnaayi. tanani poojisthe murisipoye hanumantudu .. ramachandrudini keertiste paravasinchi potaadu. anduke ramuditho kalipi hanumantudini sevinchadam visaeshamaina phalitaanni istundani antaaru.
hanumantudiki mangalavaaram .. sanivaaram ante entho ishtam. anduvalana aa rojullo aayanaki pradakshinalu cheyali. sindura abhishekam .. aakupuuja cheyinchaali. vadalu .. teepi appaalu naivedyamgaa samarpinchaali. 'hanumajjayanti' rojuna ilaa cheyadam marinta viseshamainadanedi maharshula maata. ee rojuna 'sundarakanda' paaraayanam .. 'hanuman chalisa' chaduvukovadam .. naama sankeertanam cheyadam valana, hanumantudu preeti chendutaadu. aayuraarogyaalu .. siri sampadalanu anugrahistaadu.